**3ο Φύλλο εργασίας: «Άτομα με αναπηρία» (Εργαστήριο: 6)**

Αφού παρακολουθήσετε το βίντεο με την ταινία μικρού μήκους «Cuerdas» του Ισπανού σκηνοθέτη Pedro Solis, η οποία απέσπασε βραβείο «Goya» ως καλύτερη μικρού μήκους ταινία κινουμένων σχεδίων (Διάρκεια:10.01) (<https://youtu.be/1lEre31n2iY>), να προχωρήσετε στην υλοποίηση των παρακάτω δραστηριοτήτων.

Δραστηριότητα: 1η (5 λεπτά). Να απαντήσετε για τον τρόπο που τα παιδιά υποδέχονται τον νέο τους συμμαθητή το Νικόλα, καθώς και πώς περνούν το χρόνο του διαλείμματός τους ο Νικόλας και οι συμμαθητές/τριές του.

Δραστηριότητα: 2η (5 λεπτά). Να καταγράψετε πώς προσεγγίζει η Μαρία τον νέο της συμμαθητή και πώς αισθάνεται η Μαρία και οι συμμαθητές/τριές της βλέποντάς ότι είναι μόνος.

Δραστηριότητα: 3η (5 λεπτά). Να σημειώσετε ποιους τρόπους βρίσκει ή επινοεί η Μαρία, για να παίζει με τον Νικόλα και να χαρακτηρίσετε τη συνολική συμπεριφορά της Μαρίας και ειδικότερα, όταν δεν ήταν εφικτό να βγει μαζί της ο Νικόλας στην αυλή, όπως συνήθιζαν.

Δραστηριότητα: 4η (3 λεπτά). Να κρίνετε τη συνολική συμπεριφορά της δασκάλας έναντι

του Νικόλα.

Δραστηριότητα: 5η (3 λεπτά). Να αναφέρετε πώς αντιμετωπίζει η Μαρία το θάνατο του Νικόλα και ποια συναισθήματα αναπτύσσονται.

Δραστηριότητα: 6η (4 λεπτά). Να αιτιολογήσετε γιατί η Μαρία κρατά το σχοινί στο χέρι της παρόλο που έχουν περάσει 20 χρόνια από τον θάνατο του Νικόλα.