**2ο Φύλλο εργασίας: «Άστεγοι» (Εργαστήριο: 5)**

Αφού παρακολουθήσετε την ταινία μικρού μήκους «Ουκ αν λάβοις» της Νάνσυς Σπετσιώτη (Διάρκεια:3.02) (<https://youtu.be/ly3rnGXIvqE>) να υλοποιήσετε τις παρακάτω δραστηριότητες.

Δραστηριότητα: 1η (5 λεπτά). Να σημειώσετε ορισμένους λόγους που αναγκάζουν τη νεαρή κοπέλα να ζητάει συχνά μικρές ποσότητες τροφίμων από την κυρία Ελένη και να σχολιάσετε τα συναισθήματα και τις σκέψεις της, όταν η κυρία Ελένη δεν άνοιξε την πόρτα στο κτύπημά της, ενώ και το ηλεκτρικό ρεύμα στο κουδούνι ήταν κομμένο.

Δραστηριότητα: 2η (5 λεπτά). Να καταγράψετε τους λόγους που οδήγησαν την κυρία Ελένη να ζει ως άστεγη και τη νεαρή γειτόνισσά της να την προσπεράσει χωρίς να της δώσει την παραμικρή οικονομική βοήθεια.

Δραστηριότητα: 3η (5 λεπτά). Να σχολιάσετε τα συναισθήματα της κυρίας Ελένης μετά την αποκάλυψη της ταυτότητάς της στη νεαρή γειτόνισσά της και την προηγηθείσα επίμονη έκκλησή της για μια μικρή οικονομική βοήθεια.

Δραστηριότητα: 4η (5 λεπτά). Να αναφέρετε ποια εκτιμάτε ότι είναι τα βαθύτερα αίτια που οδηγούσαν την κυρία Ελένη να δανείζει τρόφιμα στη γειτόνισσά της, μολονότι είχε σημαντικό οικονομικό πρόβλημα.

Δραστηριότητα: 5η (5 λεπτά). Να διατυπώσετε την άποψή σας για τον τρόπο συμπεριφοράς έναντι των αστέγων και όσων ανθρώπων διαβιούν κάτω από τα όρια της φτώχειας κάνοντας ειδική αναφορά στην εθνικότητα και στην ηλικία τους.