# Αξιολόγηση Εργαστηρίου - Συνολική αποτίμηση & αναστοχασμός πάνω στην υλοποίηση - Εκδηλώσεις διάχυσης

Η αξιολόγηση του προγράμματος και κάθε εργαστηρίου ξεχωριστά είναι μία απολύτως αναγκαία διαδικασία, καθώς μέσω αυτής ο/η εκπαιδευτικός θα αντλήσει πληροφορίες σχετικά με το βαθμό επιτυχίας της διδακτικής και μαθησιακής διαδικασίας.

Η διαδικασία της αξιολόγησης του προγράμματος και κάθε εργαστηρίου ξεχωριστά δύναται να υλοποιηθεί με ποικίλους τρόπους. Ενδεικτικά, συνίστανται ως προσφορότερες μέθοδοι: η αυτοαξιολόγηση από τον/την εκπαιδευτικό μέσω της παρατήρησης της μαθησιακής απόδοσης των μαθητών/τριών, καθώς και η ετεροαξιολόγηση από τους/τις μαθητές/τριες.

Η συνολική αποτίμηση τόσο του προγράμματος, όσο και κάθε μεμονωμένου εργαστηρίου αποτελεί μία διαδικασία, η οποία είναι απολύτως απαραίτητη και μπορεί να αποβεί ιδιαίτερα εποικοδομητική τόσο για τους/τις εκπαιδευτικούς, όσο και για τους/τις μαθητές/τριες που συμμετέχουν στο εκάστοτε πρόγραμμα και εργαστήριο, καθώς και για αυτούς/ες που θα έχουν συμμετοχή σε κάποιο μελλοντικό χρόνο.

Είναι αναντίρρητα αποδεκτό ότι η συνολική αποτίμηση του προγράμματος και του κάθε εργαστηρίου ξεχωριστά, καθώς και ο αναστοχασμός πάνω στην υλοποίησή τους θα πρέπει να περιλαμβάνει διαφορετικές μορφές αξιολόγησης και σε διαφορετικά χρονικά διαστήματα.

Για να επιτύχει η συνολική αποτίμηση το σκοπό της είναι αναγκαίο να υπάρξει αποτίμηση τόσο από τους/τις εκπαιδευτικούς, όσο και από τους/τις μαθητές/τριες. Αντίστοιχη διαδικασία πρέπει να υπάρξει και όσον αφορά στον αναστοχασμό ως προς την υλοποίηση του προγράμματος.

Αναμφίβολα, υπάρχουν ποικίλες δυνατότητες για τη διενέργεια εκδηλώσεων διάχυσης αναφορικά με το εκάστοτε πρόγραμμα και εργαστήριο. Ο/Η εκπαιδευτικός είναι γόνιμο να επιλέξει τις πιο πρόσφορες και άμεσα υλοποιήσιμες από αυτές στο πλαίσιο των δυνατοτήτων που παρέχει η εκάστοτε σχολική μονάδα που υλοποιείται το πρόγραμμα και τα επιμέρους εργαστήρια.

Πρόσφορες εκδηλώσεις διάχυσης αποτελούν οι αναρτήσεις στην ιστοσελίδα, στο ιστολόγιο και στα μέσα κοινωνικής δικτύωσης της σχολικής μονάδας. Επίσης, εκδήλωση διάχυσης μπορεί να πραγματοποιηθεί στο χώρο εκδηλώσεων του σχολείου, στον οποίο οι μαθητές/τριες δύνανται να παρουσιάσουν την εργασία τους ενώπιον του συνόλου των μελών του συλλόγου διδασκόντων της σχολικής μονάδας, των γονέων και κηδεμόνων των μαθητών/τριών, καθώς και τοπικών φορέων που ενδεχομένως έχουν προσκληθεί στην εκδήλωση.

Καταληκτικά, η αξιολόγηση του εργαστηρίου, η συνολική αποτίμηση και ο αναστοχασμός ως προς την υλοποίησή του, καθώς και οι εκδηλώσεις διάχυσης

συνιστούν απαραίτητες διαδικασίες τις οποίες πρέπει να προετοιμάσει με επιμέλεια, προσοχή ο/η εκπαιδευτικός λαμβάνοντας υπόψη συνολικά τις δυνατότητες που του/της προσφέρει και παρέχει η σχολική μονάδα.

***Σημειώσεις:***

Είναι απολύτως απαραίτητο να τονιστεί ότι ο/η εκπαιδευτικός έχει τη δυνατότητα και την ευχέρεια να επιλέξει όποια τμήματα του παρόντος προγράμματος θεωρεί ότι είναι περισσότερο εφαρμόσιμα στη σχολική του τάξη.

Επίσης, στο πλαίσιο της διακριτικής ευχέρειας του/της εκπαιδευτικού υφίσταται η δυνατότητα να πραγματοποιήσει όποιες αλλαγές ή προσαρμογές θεωρεί ότι απαιτούνται στην προτεινόμενη σκοποθεσία και δομή του προγράμματος.

Σε κάθε περίπτωση, ο/η εκπαιδευτικός μπορεί να εφαρμόσει εξ’ ολοκλήρου την υπάρχουσα πρόταση του προγράμματος, εφόσον εκτιμά ότι αυτή συνάδει με τις δυνατότητες και τις ανάγκες των μαθητών/τριών του, καθώς και με το ευρύτερο οικονομικό και κοινωνικό περιβάλλον της σχολικής μονάδας.